**BASES PREMI SANT JORDI INFANTIL I JUVENIL**

**ANY 2024**

1. **FINALITAT I OBJECTIUS**

Estimular la lectura i escriptura en català, així com incentivar processos creatius que contemplin diversos gèneres literaris, entre l’alumnat de primària i secundària del municipi.

**Objectius:**

* Potenciar la participació dels centres educatius, l’alumnat i les seves famílies en l’àmbit de la lectura i l’expressió escrita, promocionant el treball en xarxa de la comunitat educativa.
* Incentivar el treball de les competències lingüístiques en llengua catalana de l’alumnat de primària i secundària d’Olesa de Montserrat, en un entorn creatiu, lúdic i cultural.

1. **PARTICIPANTS**

* Hi pot participar tot l’alumnat d’Olesa de Montserrat que estigui cursant Educació Primària i Secundària. La modalitat de participació ha de ser individual, segons les categories que consten al punt 3. Cada concursant pot presentar una única obra.

1. **CATEGORIES**

La 32ena convocatòria del Premi Sant Jordi contempla 5 categories en funció de les edats dels/de les participants:

GRUP A: Cicle Inicial d’ Educació Primària

GRUP B: Cicle Mitjà d’ Educació Primària

GRUP C: Cicle Superior d’ Educació Primària

GRUP D: 1r cicle d’ Educació Secundària Obligatòria (ESO)

GRUP E: 2n cicle d’ Educació Secundària Obligatòria (ESO)

1. **CARACTERÍSTIQUES DE LES OBRES**

* L’obra ha de ser inèdita i escrita en català.
* La temàtica és lliure.
* Es valorarà l’originalitat i la correcció lingüística en funció de l’edat.

**4.1 Modalitats**

Per tal de donar a conèixer diferents estils literaris i creatius, així com incentivar la participació i la varietat entre l’alumnat, les **modalitats** **de les obres presentades es realitzaran en funció de les categories esmentades.**

GRUP A: Poesia Visual (cal·ligrames o altres)

GRUP B: Poesia

GRUP C: Còmic

GRUP D: Narrativa i Poesia

GRUP E: Narrativa i Relat breu

**4.2 Format**

Les obres han de tenir els formats i les extensions màximes següents :

**GRUP A:** extensió màxima d’una pàgina. Realitzada manualment.

**GRUP B:** extensió màxima de dues pàgines. Escrites a mà o digitalment.

**GRUP C:** extensió màxima de quatre pàgines. Realitzat manual o digitalment.

**GRUP D:**

Per a la opció Narrativa:

* Extensió màxima de 3 pàgines. Escrites digitalment.

Per a la opció Poesia:

* Extensió màxima de dues pàgines. Escrites digitalment.

**GRUP E:**

Per a la opció Narrativa:

* Extensió màxima de tres pàgines. Escrites digitalment.

Per a la opció Relat Breu:

* Extensió màxima del relat breu: 400 paraules. Escrites digitalment.

**Totes les obres presentades seguiran el següent format**:

* Mida DIN A4
* Pàgines a una sola cara
* Tipus de font: Arial, mida 12.
* Separació de doble espai entre paràgrafs.
* Títol de l’obra a cada pàgina

1. **PRESENTACIÓ DE LES OBRES**

* Cada centre educatiu, després de fer-ne una selecció entre tot l’alumnat participant, pot presentar un únic treball per aula dels cursos que formen part de cada categoria.

En el cas de les categories D i E, es podrà presentar un treball per a cada modalitat.

* **El format de presentació serà DIGITAL,** mitjançant una instància al registre telemàtic de l’Ajuntament d’Olesa de Montserrat, a nom del Departament d’Educació i Infància, indicant la presentació de documentació del Premi Sant Jordi.

Amb la instància caldrà adjuntar diferents arxius:

**5.1 Obres presentades agrupades per categories**

* + Cada centre agruparà les obres per categories i enviarà únic arxiu PDF per a cascuna (A, B, C, D, E) on constaran les obres participants al Premi en format digital: escanejades (si és el cas d’una obra realitzada a mà) o digital.
  + És imprescindible que cada obra contingui el seu títol i que aquest aparegui a totes les pàgines de l’extensió de l’obra.

D’aquesta manera, els centres educatius de primària podran adjuntar a la instància fins a un màxim de 3 arxius PDF (categories A,B,C), els de secundària 2 arxius PDF (categories D i E) i els centres amb alumnat de primària i secundària fins a un màxim de 5 arxius PDF (categories A, B, C, D i E). A més a més s’adjuntaran els arxius d’autoritzacions que consten a l’apartat 5.2.

* + De totes les obres presentades al premi, **cada centre haurà de recollir**:
    - Categoria presentada
    - Títol de l’obra
    - Nom i 2 cognoms de l’alumne/a participant
    - Centre Educatiu
    - Curs
    - Edat del/de la participant

Aquestes dades es sol·licitaran per part del Departament d’Educació i Infància un cop el jurat hagi emès el seu veredicte, per tal de garantir l’anonimat. El centre educatiu les farà arribar mitjançant correu electrònic a: [educacio@olesademontserrat.cat](mailto:educacio@olesademontserrat.cat)

**5.2 Annex 1 : full d’autorització pel tractament de dades personals i difusió d’imatges**

Per cada obra que es presenti també s’haurà d’aportar per participant *l’Annex 1: full d’autorització pel tractament de dades personals i difusió d’imatges* degudament emplenat i signat per pare, mare o tutor/a. Tots els fulls de consentiment han d’anar agrupats en un únic arxiu PDF: *“autorització dades personals\_nom del centre”*

**5.3 Annex 3: declaració del compliment de les seves obligacions tributàries i amb la Seguretat Social del centre educatiu.**

**6. TERMINI DE PRESENTACIÓ**

El termini de presentació de les obres participants finalitzarà el **18 de març de 2024.**

**7. PREMIS I DOTACIÓ**

S’estableixen 7 premis, un únic premi per a cada grup de les categories A), B) i C), dos premis per a cada grup de les categories D) i E) (5 grups) i un premi per a cada escola participant.

Les dotacions per a premiats/des i les escoles són uns vals regal bescanviables per llibres a les llibreries d’Olesa de Montserrat.

Grup A: 1 premi de 65€

Grup B: 1 premi de 65€

Grup C: 1 premi de 65€

Grup D: 2 premis de 65€ cadascun (un premi per estil)

Grup E: 2 premis de 65€ cadascun (un premi per estil)

Un premi de 100€ per a cada escola participant (màxim 9 escoles)

Un obsequi per a tots/es els/les finalistes.

El/La pare/mare/tutor/a de l’alumnat guanyador dels premis hauran de presentar, a través de la seu electrònica del web [www.olesademontserrat.cat](http://www.olesademontserrat.cat) o bé presencialment a l’OAC de l’Ajuntament, els següents els documents:

* Instància general, dirigida al Departament d’Educació i Infància, sol·licitant el premi atorgat i autoritzant rebre les notificacions electròniques.
* Original del DNI/NIE/CIF del/ de la guanyador/a i del/de la representant legal.
* Model **annex 2: dades guanyadors/es**

El termini màxim per sol·licitar el premi d’acord al procediment establert en aquestes bases serà de 10 dies hàbils a comptar des del dia següent a la celebració del Premi Sant Jordi (23 d’abril). Transcorregut el termini sense que s’hagi sol·licitat correctament, s’entendrà que es desisteix del cobrament del premi i quedarà sense efecte la seva adjudicació.

Després de revisar la documentació presentada, el Departament d’Educació i Infància es posarà en contacte amb les famílies dels/de les guanyadors/es per informar que poden passar a recollir el xec al departament (Edifici dels Safaretjos, C/ Salvador Casas 3, 1ª planta).

El termini per a bescanviar els xecs regal finalitzarà el 30 de juny de l’any de la convocatòria. Passat aquest termini, els premis es perdran inexorablement.

**8. JURAT**

Es constituirà un jurat per deliberar i donar el veredicte sobre els treballs guanyadors.

La Regidoria d’Educació i Infància es reserva l’opció de constituir jurats especialistes en funció de les categories i els estils literaris del premi.

La decisió del jurat serà inapel·lable.

El jurat es reserva el dret de declarar desert qualsevol premi si ho creu convenient.

**9. ACTE DE COMUNICACIÓ D’ALUMNAT PREMIAT**

Es donarà a conèixer el nom de l’alumnat premiat en un acte públic el dia de Sant Jordi, el **23 d’abril de 2024.**

1. **ACLARIMENTS**

El fet de concursar implica la total acceptació d'aquestes bases.

Les obres que no compleixin les condicions d’aquestes bases no seran admeses.

La Regidoria d’Educació i Infància resoldrà qualsevol circumstància no prevista en aquestes bases.

Les obres finalistes formaran part de l’arxiu municipal.

No s’admetrà cap obra que contingui el nom i/o cognom o qualsevol identificació de l’autor/a.

L'Ajuntament d'Olesa de Montserrat es reserva el dret de publicar un recull de les obres guanyadores.

Annex 1

**AUTORITZACIÓ**

Sr./Sra.…………………………………………………amb DNI …………………….. actuant en nom i representació del/de la menor………………………………………...................................

ATORGO EL CONSENTIMENT EXPRÉS a l’Ajuntament d’Olesa de Montserrat per recollir i tractar les dades de caràcter personal del/de la menor, incorporar-les al fitxers de titularitat municipal corresponent amb la finalitat de gestionar el Premi Sant Jordi infantil i juvenil.

ATORGO EL CONSENTIMENT EXPRÉS a l’Ajuntament d’Olesa de Montserrat per difondre fotografies o vídeos corresponents a les activitats educatives que organitza l’Ajuntament d’Olesa de Montserrat en les quals hi participen els i les alumnes de les escoles, on pugui aparèixer el/la menor..................................................................................................

Les dades personals que consentiu tractar mitjançant la present autorització, seran sotmeses a un tractament automatitzat, de caràcter confidencial, en els fitxers creats per l’Ajuntament d’Olesa de Montserrat. Qualsevol altre tractament no previst requerirà el vostre consentiment inequívoc.

Podeu exercir els drets d'accés, rectificació, supressió (oblit), oposició, limitació i portabilitat així com el de revocació al consentiment atorgat, en els termes establerts per la legislació vigent, mitjançant una instància, a qualsevol oficina d'atenció ciutadana o per Internet a través de la Seu electrònica de l'Ajuntament (<https://seu-e.cat/ca/web/olesademontserrat/seu-electronica>).

Podeu consultar informació addicional sobre protecció de dades a: <https://www.olesademontserrat.cat/seu-electronica/politica-de-proteccio-de-dades-personals>

Olesa de Montserrat, ………..de…………………….de……...

Pare, mare o tutor/a

Signatura

Sr/a

Annex 2

**FORMULARI DE DADES ALUMNAT PREMIAT**

**PREMI SANT JORDI 20\_\_**

NOM I COGNOMS ALUMNE/A

DNI ALUMNE/A

NOM I COGNOMS REPRESENTANT LEGAL (en el cas de menors d’edat)

DNI REPRESENTANT LEGAL TELÈFON DE CONTACTE

ADREÇA

POBLACIÓ I CODI POSTAL

IMPORT PREMI EN ESPÈCIE

€

**DECLARACIÓ EXPRESSA**

Que declaro expressa i responsablement estar al corrent del compliment de les obligacions tributàries i de la Seguretat Social, incloent-hi els tributs locals.

I perquè així consti i surti els efectes escaients, signo la present declaració

SIGNATURA REPRESENTANT LEGAL

Olesa de Montserrat, \_\_\_\_\_\_\_\_\_\_\_\_\_\_\_\_\_\_\_\_\_\_\_ de 20\_\_

En compliment d’allò que s’estableix a l’article 5 de la Llei Orgànica 3/2018, de 5 de desembre, de Dades Personals, us informem que les dades recollides en aquest formulari i documentació aportada, s’incorporaran, per ser tractades, en un fitxer automatitzat propietat d’aquest Ajuntament, amb la finalitat d’atendre la vostra sol·licitud. Us recordem que poder exercir en qualsevol moment els drets d’accés, rectificació, supressió (oblit) i oposició davant l’Oficina d’Atenció Ciutadana (OAC) (Plaça de Fèlix Figueras i Aragay, s/n).

Annex 3

**DECLARACIÓ COMPLIMENT OBLIGACIONS TRIBUTÀRIES I AMB LA SEGURETAT SOCIAL**

A Olesa de Montserrat el dia \_\_\_\_ de \_\_\_\_ de 20\_\_, el/la senyor/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb NIF/NIE \_\_\_\_\_\_\_\_\_\_\_\_, actuant com a \_\_\_\_\_\_\_\_\_\_\_\_\_\_\_\_\_\_\_\_\_\_\_ de l’entitat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**DECLARACIÓ EXPRESSA**

Que declaro expressa i responsablement estar al corrent del compliment de les obligacions tributàries i de la Seguretat Social, incloent-hi els tributs locals.

I perquè així consti i surti els efectes escaients, signo la present declaració

Signatura

Sr/a